Camara Lundestad Joof

Camara Christina Lundestad Joof (født 31. mai 1988) er en norsk-gambisk scenekunstner, dramatiker og forfatter. Hun er autodidakt og har ingen formell utdannelse etter endt videregående skole.
Joof debuterte som dramatiker i 2015 med den selvbiografiske forestillingen Pavlovs Tispe som hun lagde i samarbeid med regissør og dramaturg Kai Johnsen. Pavlovs Tispe ble co-produsert av Brageteatret og Nynorskens Hus, og hadde premiere på Nynorskens Hus våren 2015. Den ble booket inn til 207 forestillinger i Skandinavia, som inkluderte en 21 ukers turné med Den kulturelle skolesekken og seks uker på repertoaret til Stockholm Stadsteater Skärholmen. 
Fra 2007 til 2018 var hun med på å lede og bygge opp barne- og ungdomsteatret Den Mangfaldige Scenen i Oslo, sammen med Liv Hege Skagestad.
I 2018 ga hun ut boka Eg snakker om det heile tida på Samlaget, som handler om norsk rasisme. Boka har kommet i syv opplag. Rettighetene til boka ble kjøpt av Riksteatret og skulle hatt premiere 27. januar 2021, men ble innstilt på grunn av covid-19.
Joof arbeider hovedsakelig dokumentarisk, ofte med temaene interseksjonalitet, dekolonialisering og normkritikk. Verkene hennes er satt opp i Norge, Sverige, Danmark, Tyskland og Italia.
Moren er fra Mosjøen mens faren kommer fra Banjul i Gambia. Joof er bifil og uttaler seg ofte om skeiv politikk.
Hun har bakgrunn som musiker og var en del av den performative duoen Sid Savant fra 2007 til 2012. Hun var også medlem av hiphop-kollektivet Freddy & The Casuals fra 2007 til 2010. 
I perioden 2013 til 2018 bodde Joof i København hvor hun jobbet med nordisk kulturpolitikk, visuell og utøvende kunst. Hun flyttet tilbake til Norge da hun ble husdramatiker på Dramatikkens hus i perioden 2018-2019. Hun har siden August 2019 vært fast helgekommentator i Dagbladet. I spalten skriver hun ofte om politikk, kultur og utenforskap. I 2019 ble Joof oppnevnt som rådsmedlem i Rådet for norsk kulturråd og i 2020 tok hun over som leder for Faglig utvalg for scenekunst.
Fra 2021 er Joof husdramatiker ved Nationaltheatret.


== Bibliografi ==
Dramatikk
Pavlovs tispe (2015) Brageteatret og Nynorskens Hus - dramatiker og utøvende
Ikke uden min mor (2018) Teater danskdansk - dramatiker
Koloniija/Nunasiaateqarneq/Koloni (2018) - NextDoor Project - dramatiker og utøvende
Allied Aliens (2018) - Zona K - dramatiker og utøvende
Queens (2020) Teater danskdansk - dramatiker
Fjende (2020) Aalborg teater og Teater stuk - dramatiker
De må føde oss eller pule oss for å elske oss (dato ikke satt) - Nationaltheatret - dramatiker
Unfinished Tales (dato ikke satt) - NextDoor Projects - dramatiker
Samtaler med bror (dato ikke satt) - Nationaltheatret - dramatiker
Vi er norden (dato ikke satt) - NextDoor Projects - dramatiker og utøvendeVisuelle verker
Venteværelse (2016) Audiovisuell utstilling - Københavns musikteater og Den mangfaldige scenen - kurator og kunstnerisk leder
Allerede Her / Already Here (2018) Videoverk - Kulturrådet - Konsept, manus og regiProsa
Eg snakkar om det heile tida (2018), SamlagetOversettelser
Medborgar, Claudia Rankine (2018), Samlaget - gjendiktning i samarbeid med Kristina Leganger Iversen
Brev til ei krigarske I, Athena Farrokhzad (2019), Cornerstone - gjendiktning i samarbeid med Kristina Leganger Iversen
Eg lærer mor mi å føde, Warsan Shire (2020), Samlaget - gjendiktning i samarbeid med Kristina Leganger Iversen
Det kvite kortet, Claudia Rankine (2020), Samlaget - gjendiktning i samarbeid med Kristina Leganger Iversen
Brev til ei krigarske II, Athena Farrokhzad (2020), Cornerstone - gjendiktning i samarbeid med Kristina Leganger IversenDiskografi
Definisjonen, album - Freddy & The Casuals (2009) - vokal
Cripls, album - Sid Savant (2009) - vokal
Cry baby, EP - Camara & The Come-ons (2010) - vokal
Last Stop On Bimini Road, album - Sid Savant (2012) - vokal
Ingenting er gratis, album - Evig poesi (2012) - vokal
Alle popper p-piller, single - Camara Joof (2017) - Vokal og tekstSkuespiller
Vennligst forstyrr (2010) Den norske opera & ballett
Ulovlig norsk (2011) Det norske teatret
Into the Dark (2017) Teater Får302 og Maxim Gorki Theatre - Performance av Jeanette Ehlers - Scenekunstner


== Referanser ==


== Eksterne lenker ==
(en) Offisielt nettsted 
(no) Camara  Lundestad Joof hos Sceneweb 
(en) Camara  Lundestad Joof på Spotify